ທ່ານ ໄຊສົມພອນ ພົມວິຫານ ກຳມະການກົມການເມືອງສູນ ກາງພັກ ປະທານສູນກາງແນວ ລາວສ້າງຊາດ ໄດ້ລົງເຄື່ອນໄຫວເຮັດວຽກຢູ່ ແຂວງບໍລິຄຳໄຊ ໃນວັນທີ 12 ມິຖຸນາ 2017 ນີ້ ເຊິ່ງ ໄດ້ຮັບການຕ້ອນ ຮັບອັນອົບອຸ່ນຂອງ ທ່ານ ກອງແກ້ວ ໄຊສົງຄາມ ເຈົ້າແຂວງບໍລິຄຳໄຊ, ຢູ່ ຫ້ອງປະຊຸມສະໂມສອນໃຫຍ່ ຂອງແຂວງ, ພ້ອມທັງລາຍງານ ຫຍໍ້ການເຕີບໃຫຍ່ຂະຫຍາຍຕົວ ທາງດ້ານເສດຖະກິດ-ສັງຄົມ ຂອງແຂວງຕະ ຫລອດໄລຍະຜ່ານມາ ໂດຍລວມແລ້ວປະຊາຊົນບັນດາເຜົ່າທົ່ວແຂວງແມ່ນ ມີຄວາມສາມັກຄີເປັນປຶກແຜ່ນ ແໜ້ນໜາມີຄວາມອຸ່ນອຽນທຸ່ນ ທ່ຽງ ແລະ ເຊື່ອໝັ້ນຕໍ່ການນຳ ພາຂອງພັກ-ລັດ ເປັນຢ່າງດີ.
ແຂວງບໍລິຄຳໄຊຍັງສືບຕໍ່ມີ ສະຖຽນລະພາບທາງດ້ານການ ເມືອງຢ່າງໜັກແໜ້ນ, ສັງຄົມ ມີຄວາມເປັນລະບຽບຮຽບຮ້ອຍ ດີ, ເສດຖະກິດມີການຂະຫຍາຍ ຕົວຢ່າງຕໍ່ເນື່ອງ, ຂົງເຂດວັດ ທະນາທຳ-ສັງຄົມ ແລະ ຂົງ ເຂດອື່ນໆ ໄດ້ຮັບການບູລະນະ, ຊີວິດການເປັນຢູ່ຂອງສະມາຊິກ ພັກ, ພະນັກງານ-ລັດຖະກອນ, ກຳລັງປະກອບອາວຸດ ແລະ ປະ ຊາຊົນບັນດາເຜົ່າທາງດ້ານວັດ ຖຸ ແລະ ຈິດໃຈນັບມື້ນັບດີຂຶ້ນ, ຄວາມທຸກຍາກນັບມື້ ນັບຕີຖອຍ ເປັນກ້າວໆ, ຖືເອົາວຽກງານ ປ້ອງກັນຊາດ-ປ້ອງກັນ ຄວາມ ສະຫງົບເປັນສຳຄັນ, ຫັນລົງກໍ່ ສ້າງຮາກຖານການເມືອງຕິດ ພັນກັບວຽກງານ 3 ສ້າງສະມາ ຊິກພັກ-ພະນັກງານ ມີຄວາມ ເຕີບໃຫຍ່ເຂັ້ມ ແຂງທາງດ້ານປະລິມານ ແລະ ຄຸນະພາບ, ເສດຖະກິດຂະຫຍາຍຕົວຢູ່ໃນລະ ດັບ 7-8%, ສະເລ່ຍ ລາຍຮັບໃສ່ ຫົວຄົນໄດ້ 1.981 ໂດລາສະຫະ ລັດ, ໃນນັ້ນ, ແຂວງໄດ້ຖືສໍາຄັນ ເປັນພິເສດໃນການຈ່າຍເງິນ ເດືອນ, ເງິນອຸດໜູນຕ່າງໆໃຫ້ ພະນັກງານ-ລັດຖະກອນ, ທະ ຫານ, ຕຳຫລວດພະນັກງານອາ ວຸໂສບຳນານ ທຸກໆເດືອນທັນກັບ ເວລາ. ພ້ອມນັ້ນທ່ານເຈົ້າແຂວງ ຍັງໄດ້ລາຍງານວຽກງານສະ ເພາະດ້ານ ຈາກອົງການພາຄີ ແລະ ອົງການຈັດຕັ້ງມະຫາຊົນ ເປັນຕົ້ນແມ່ນແນວລາວສ້າງ ຊາດແຂວງ, ສະຫະພັນນັກຮົບ ເກົ່າ, ສະຫະພັນກຳມະບານ, ສະ ຫະພັນແມ່ຍິງ ແລະ ຊາວໜຸ່ມ ປະຊາຊົນປະຕິວັດລາວ.
ໂອກາດນີ້, ທ່ານປະທານສູນ ກາງແນວລາວສ້າງຊາດ ກໍໄດ້ ຍ້ອງຍໍຊົມເຊີຍທຸກພາກສ່ວນ ໃນການຈັດຕັ້ງປະຕິບັດວຽກ ງານທີ່ມີຜົນສຳເລັດ. ແນວໃດ ກໍຕາມໃນວຽກງານສະເພາະ ໜ້າ, ແຂວງຈະຕ້ອງໄດ້ສືບຕໍ່ ສົ່ງເສີມການລົງທຶນຂະໜາດ ນ້ອຍ-ຂະໜາດກາງຕິດພັນກັບ ການທ່ອງທຽ່ວເປັນມິດຕໍ່ສິ່ງ ແວດລ້ອມ, ປັບປຸງບຸກຄະລາ ກອນທຸກຂັ້ນໃຫ້ມີຄວາມເຕີບ ໃຫຍ່ເຂັ້ມແຂງ, ມີຄວາມເປັນ ເອກະພາບສູງທົ່ວອົງ ຄະນະພັກ, ຍົກສູງອົງການຈັດຕັ້ງມະຫາຊົນ, ອົງການພາຄີ, ເກັບກຳໃຫ້ໄດ້ ເນື້ອໃນຈິດໃຈຂອງປະຊາຊົນ, ເປັນຕົ້ນແມ່ນສາສະໜາ, ຕ້ານ ສະກັດກັ້ນທຸກປາກົດການຫຍໍ້ທໍ້ ຂອງສັງຄົມໃຫ້ໄດ້ຢ່າງ ຂາດ ຕົວ. ໃນໂອກາດດັ່ງກ່າວ ທ່ານປະທານສູນກາງແນວລາວສ້າງຊາດຍັງມອບຄອມພິວເຕີຕັ້ງ ໂຕະຈຳນວນ 7 ຊຸດ ແລະ ປາ ກະປ໋ອງ ຈຳນວນ 10 ແກັດ, ໝີ່ 6 ແກັດ ລວມມູນຄ່າ 38 ລ້ານ ກ່ວາກີບ.